Source: https://www.click-me.gr/xrisima-menu/dikaiologitika-menu/1335-dikaiologitika-gia-epidoma-anergias-apo-ton-oaed.html
Timestamp: 2018-06-20 13:21:51+00:00
Document Index: 9085382

Matched Legal Cases: ['ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΔΙΚΑΙΟΛΟΓΗΤΙΚΑ ΓΙΑ ΕΠΙΔΟΜΑ & ΚΑΡΤΑ ΑΝΕΡΓΙΑΣ ΑΠΟ ΤΟΝ ΟΑΕΔ - Click-me.gr
Εμφανίσεις: 200454
ΔΙΚΑΙΟΛΟΓΗΤΙΚΑ ΓΙΑ ΕΠΙΔΟΜΑ & ΑΝΕΡΓΙΑΣ ΟΑΕΔ
Μόλις απολύθηκες και θέλεις να κάνεις αίτηση να παίρνεις επίδομα ανεργίας;
Αρχικά, να ξέρεις πως πρέπει να πας ο ίδιος, δε γίνεται να στείλεις κάποιον με εξουσιοδότηση για αυτή τη δουλειά! Είπαμε, είσαι Άνεργός τώρα!!!
Τα δικαιολογητικά για κάρτα ανεργίας και επίδομα ανεργίας από τον ΟΑΕΔ είναι:
1) Δελτίο ταυτότητας και φωτοτυπία ταυτότητας διπλής όψης, ή αντίστοιχα διαβατήριο για αλλοδαπούς
2) Απόλυση ή οικειοθελής αποχώρηση από την τελευταία εργασία σου (εφόσον υπάρχει). Καταθέτεις το πρωτότυπο έγγραφο καταγγελίας της Σύμβασης Εργασίας αορίστου χρόνου ή την βεβαίωση του εργοδότη για τη λήξη της Σύμβασης Εργασίας ορισμένου χρόνου.
(Προσοχή! Με πρωτότυπη σφραγίδα και υπογραφή εργοδότη)
3) Βεβαιώσεις εργοδότη για τα ένσημα των τελευταίων τριών μηνών πριν τη μέρα που απολύθηκες, χωρίς να έχουν επικύρωση από το ΙΚΑ. Να έχουν όμως πρωτότυπη σφραγίδα και υπογραφή εργοδότη. Προσοχή! Πρέπει να έχεις 125 ένσημα το τελευταίο 14μηνο, πριν από την απόλυση, χωρίς να υπολογίζονται (μέσα στα 125) τα ένσημα των δύο τελευταίων μηνών.
Για εργαζόμενους σε εποχιακά επαγγέλματα (πχ ξενοδοχοϋπάλληλοι) αρκούν 100 ένσημα τους τελευταίους 12 μήνες.
Οι νόμοι αλλάζουν... συνεχώς! Δες στην ιστοσελίδα του ΟΑΕΔ για να είσαι σίγουρος!!!
4) Φωτοτυπία από την πρώτη σελίδα του Βιβλιάριου της Εθνικής Τράπεζας, να φαίνεται το ΙΒΑΝ. Σε αυτό το λογαριασμό πρέπει να είσαι πρώτος δικαιούχος. Σε περίπτωση που δεν έχεις λογαριασμό στην Εθνική Τράπεζα, μπορείς πας σε μια Εθνική και να ανοίξεις ένα χωρίς κόστος.
5) Ασφαλιστικό βιβλιάριο υγείας και φωτοτυπία της σελίδας με τα στοιχεία σου στο βιβλιάριο.
Αν έχεις προστατευόμενα μέλη - γυναίκα, παιδιά, κράτα και τα δικά τους ασφαλιστικά βιβλιάρια και τις φωτοτυπίες τους.
6) Εκκαθαριστικό εφορίας ή το Ε1 του τρέχοντος έτους (πρωτότυπο).
Δες πως να εκτυπώσεις το εκκαθαριστικό της εφορίας online πανεύκολα!
Εάν δεν κάνεις φορολογική δήλωση τότε να πας στη Εφορία να πάρεις ένα έντυπο Υπεύθυνης Δήλωσης του Ν. 1599/86 στο οποίο θα γράψεις τα στοιχεία σου με δικαιολογία έκδοσης «Για έκδοση κάρτας ανεργίας στον ΟΑΕΔ». Έπειτα θα το δώσεις να στο πρωτοκολλήσουν και θα πας με αυτό το έγγραφο στον ΟΑΕΔ. Κράτα και το εκκαθαριστικό των γονιών σου αν είσαι προστατευόμενο μέλος ακόμη!
7) Υπεύθυνη Δήλωση Ν. 1599/86, που σου δίνουν στον ΟΑΕΔ.
8) Αποδεικτικό διεύθυνσης κατοικίας (πχ λογαριασμός ΟΤΕ, ΔΕΗ, νερό, κινητό τηλέφωνο, κ.τ.λ.) στο όνομά σου (ή του συζύγου- πατέρα- μητέρας, με όποιον συγκατοικείς τέλος πάντων!)
Και το συμφωνητικό ενοικίασης σπιτιού μπορείς να το πας αντί για λογαριασμό, αρκεί να είναι στο όνομά σου.
9) Οποιοδήποτε επίσημο έγγραφο που θα γράφει πάνω τον Αριθμό Μητρώου Κοινωνικής Ασφάλισης (Α.Μ.Κ.Α.) σου και τον Αριθμό Μητρώου ΙΚΑ (Α.Μ. ΙΚΑ)
Αν είσαι αλλοδαπός θα πρέπει να κρατάς και την άδεια διαμονής στην Ελλάδα για εξαρτημένη εργασία, και να μην έχει λήξει. Επίσης, η άδεια διαμονής δεν πρέπει να λήγει καθ'όλο το διάστημα που θα πάρεις ταμείο ανεργίας.
Μόλις εγγραφείς στα γραφεία του ΟΑΕΔ της περιοχής σου, θα σου δώσουν ένα χαρτί "Απόδοση στοιχείων ταυτοποίησης στη Διαδικτυακή Πύλη". Αυτό γράφει πάνω τους κωδικούς πρόσβασης στη ιστοσελίδα του ΟΑΕΔ. Έτσι, μπορείς να κάνεις την εγγραφή σου στο Πληροφοριακό Σύστημα Ηλεκτρονικών Υπηρεσιών (eServices IIS) του ΟΑΕΔ και να είσαι πιστοποιημένος χρήστης.
Δες εδώ πως να εγγραφείς στο site του ΟΑΕΔ, αφού έχεις πάρει πρώτα το χαρτί με τους κωδικούς πρόσβασης.
Για εγκυρότερες πληροφορίες δες και στο oaed.gr!
Δες πως να κάνεις ανανέωση της κάρτας ανεργίας μέσω ίντερνετ
4.4204545454545 1 1 1 1 1 Βαθμολογία 4.42 (88 Ψήφοι)